Ke ntse ke thaba haholo ha ke hopola batho ba bangata bao re neng re ithuta Bibele le bona. Motho e mong eo re neng re ithuta le eena e ne e le Adriana, ’me o ne a bua le malapa a mang a mabeli ka seo a neng a ntse a ithuta sona. Ba ile ba hlophisa hore re tl’o buisana le moruti e mong ka lithuto tsa kereke tse kang Boraro-bo-bong le moea o sa shoeng. Babishopo ba bararo ba ile ba fihla sebokeng seo. Litlhaloso tsa bona li ne li rarahane li bile li sa lumellane, ’me batho bao re neng re ithuta Bibele le bona ba ile ba hlokomela seo habonolo feela ha ba bapisa litlhaloso tseo le lithuto tsa Bibele tse hlakileng. Ka sebele, seboka seo se ile sa etsa phetoho e khōlō. Ha nako e ntse e ea, litho tse 15 tsa malapa ao e ile ea e-ba Lipaki.